
Безпристрастност
1. Обхват 
1.1. Настоящата процедура регламентира общите изисквания за осигуряване безпристрастността при извършване на лабораторните дейности и определя стратегията за управление на рисковете застрашаващи безпристрастността. Процедурата обхваща определянето на рисковете, които произтичат от дейностите на СЛИ „Пътконтрол“, от неговите взаимоотношения и от взаимоотношения на неговия персонал.
2. Отговорности
2.1. Ръководителят на лабораторията носи отговорност за осигуряване на безпристрастността при извършване на лабораторните дейности, идентифицира и оценява рисковете за безпристрастността. При наличие на риск взема решения за предприемане на действия за елиминиране или минимизиране на риска. Ръководителят на лабораторията се ангажира с безпристрастността по отношение на лабораторните дейности и потвърждава своя ангажимент за осигуряване на безпристрастността. Ръководителя на лабораторията разглежда и оценява резултатите от управлението на рисковете за безпристрастността.
2.2. Персоналът се задължава да избягва взаимоотношения заплашващи безпристрастността, като не позволява търговски, финансов или друг натиск да поставя под съмнение безпристрастността на СЛИ „Пътконтрол“.
3. Описание на дейностите
3.1. Общи положения
3.1.1. Всички лабораторни дейности са структурирани и управлявани, така че да се запазва безпристрастността. За осигуряване безпристрастността при извършване на лабораторните дейности, в степен която се изисква с т.4.1 от стандарт БДС EN ISO/IEC 17025:2018, СЛИ „Пътконтрол“ прилага следният механизъм:
– Ръководителят на лабораторията се ангажира с безпристрастността по отношение на лабораторните дейности. С декларация Ф 4.1-1 „Декларация на ръководството за осигуряване на безпристрастността”, потвърждава своя ангажимент за осигуряване на безпристрастността, управлението на конфликт на интереси и поема отговорност за обективността на своите действия. Ръководителя на лабораторията прави публично достояние съответните декларирани изявления и политики.  
– Всеки член от състава на персонала се запознава с правилата за организация на работа и вътрешния ред, документирани с процедура П 5.0-2 „Правила за организацията на работа и вътрешния ред” и подписва от свое име декларация Ф 4.1-2 „Декларация за безпристрастност”. Посредством декларацията, персоналът се задължава да спазва основните принципи: обективност, липса на конфликт на интереси, липса на пристрастие, липса на дискриминация, неутралност, честност, откритост, справедливост, безкористност, уравновесеност, като с това не допуска търговски, финансов или друг натиск, както и въздействия, които могат да повлияят и компрометират безпристрастността, да съдейства за разрешаване на всяка възникнала ситуация, която му е станала известна и която може да представлява заплаха за безпристрастността, да съдейства в управлението на конфликт на интереси и поема отговорност за обективността на своите действия.
– С Ф 4.1-3 „Декларация по отношение на свързани органи/лица”, ръководителят на лабораторията, както и всеки член на персонала, декларират отношения със свързани органи и заинтересувани лица, които пораждат конфликт на интереси и водят до възникване на основателен риск за безпристрастността. 
За избягване на вероятността от извършване на лабораторни дейности за свързани органи и заинтересувани лица, ръководителя на СЛИ  и персонала определен за извършване на заявени от клиент лабораторни дейности, декларират към всяко получено заявление Ф 7.1-4 „Заявление за предоставяне на услуги”, наличието на конфликт на интереси, търговски, финансов или друг натиск, както и въздействия от страна на клиента (възложителя), които могат да повлияят и компрометират тяхната безпристрастност и обективност. При наличие на риск за безпристрастността, ръководителя на лабораторията има правото да откаже изпълнението на заявени лабораторни дейности. При наличие на риск, ръководителя на лабораторията има правото да не допуска съответен служител до провеждане на заявени лабораторни дейности, а в случай че не е възможно да се осигури безпристрастен персонал, да отказва изпълнението на заявени лабораторни дейности. При наличие на риск за безпристрастността на ръководителя на лабораторията, същият отказва изпълнението на заявени лабораторни дейности.   
Всеки служител, който умишлено не е съобщил за дадена заплаха или е участвал доброволно в процес, представляващ риск за безпристрастността, се санкционира в размер и вид определен от ръководителя на лабораторията.
Декларираната информация се използва от ръководителя на лабораторията като входен елемент при идентифициране на рисковете за безпристрастността, породени от взаимовръзките на дружеството и персонала.  
– В СЛИ „Пътконтрол“ се прилага единен подход за управление на рисковете за безпристрастността. Като рискове за безпристрастността се считат случващи се събития, които биха могли да повлияят върху безпристрастността на СЛИ „Пътконтрол“или неговия персонал. Управлението на рисковете за безпристрастността е постоянен процес, а не постоянно повтарящо се действие. Стратегията за управление на рисковете застрашаващи безпристрастността, условно може да бъде разделена в три основни процеса: идентификация на рисковете, анализ и оценка на рисковете, реакция на рисковете. Всички действия се явяват входен елемент за прегледа от ръководството.
3.2. Идентификация на рисковете за безпристрастността 
3.2.1. Рисковете за безпристрастността се идентифицират от ръководителя на лабораторията и документират с формуляр Ф 4.1-4 „Регистър на рисковете за безпристрастността”. От съществено значение при първоначалната идентификация на рисковете е: 
– тяхното възможно най-пълно откриване, тъй като съществува голяма вероятност рисковете, които не са идентифицирани в първоначалната фаза на идентификация, да не бъдат открити никога;
– моментът на идентифициране на рисковете, тъй като колкото по-рано е идентифициран един риск, толкова по- успешно ще бъде неговото противодействие.
3.2.2. Идентификацията на рисковете за безпристрастността включва рисковете произтичащи от следните аспекти, но не ограничено до: 
– дейности на СЛИ „Пътконтрол“; собственост; ръководство/управление; персонал; споделени ресурси; финанси; договори; маркетинг; плащане на комисиони за продажби на предлаганите услуги или друг стимул за привличане на нови клиенти и други. 
3.3. Анализ и оценка на рисковете за безпристрастността 
3.3.1. Анализът на риска е съществен етап от процеса на управление на риска. Анализа на риска включва разглеждането, както на причините и източниците на риск, така и вероятността от настъпване и последиците от възникване на конкретните рискове. Анализът представлява просто описание на разполагаемата информацията за елементите на риска, който подлежи на оценяване. Оценката на риска е в рамка „съществува риск” или „не съществува риск”.
3.3.2. Анализът и оценката на риска се извършват от ръководителя на лабораторията и документират с формуляр Ф 4.1-4 „Регистър на рисковете за безпристрастността”.
3.4. Реакция на рисковете за безпристрастността 
3.4.1. Когато идентифициран риск е оценен като „съществуващ” за безпристрастността, ръководителя на лаборатория обмисля подходящи действия за реакция в отговор на риска. Възможните реакции са насочени към действия за елиминиране или минимизиране на риска. Толериране на рисковете за безпристрастността не се допуска. 
3.4.2. Действията, които се предприемат за елиминиране или минимизирането на рисковете се документират от ръководителя на лабораторията с формуляр Ф 4.1-4 „Регистър на рисковете за безпристрастността”. 
3.5. Наблюдение и докладване на рисковете за безпристрастността 
3.5.1. Осигуряването на ефикасност на процеса на управление на рисковете за безпристрастността изисква систематично наблюдение на всеки негов етап и периодично докладване на резултатите от предприетите действия (реакции).
3.5.2. За осъществяване на систематично наблюдение, но не по-малко от веднъж на всеки 6 (шест) месеца, ръководителя  на лабораторията преразглежда документираният регистър с рискове за безпристрастността. С Ф 4.1-5 „Доклад от наблюдение на рисковете за безпристрастността” изготвя доклад, включващ информация отнасяща се до: 
– предприетите действия във връзка с процеса на управление на рисковете за съответният период от време;
– изпълнението на планираните действия, информация за ефикасността им и в случай, че те не са били ефикасни, анализ на причините за това;
– настъпила ли е промяна в идентифицираните рискове за съответният период от време;
– нововъзникнали обстоятелства, които водят до промяна на регистъра на рисковете за безпристрастността.
Докладът от наблюдение на рисковете за безпристрастността се предоставя за сведение на персонала.
При възникване на събития, които биха могли да окажат влияние върху безпристрастността (промяна в организация, управление, структура, състав на персонала и др.), идентифицираните рискове се преразглеждат извънредно, без да се изчаква редовния преглед. Определени рискове могат да бъдат преразглеждани и по често, в зависимост от тяхната специфика или особена значимост. Някои съществени рискове могат да изискват и ежедневен преглед или преглед преди извършване на лабораторните дейности.
4. Документация
4.1. Всички записи, с които СЛИ „ Пътконтрол“потвърждава, че изискванията на настоящата процедура са изпълнени ефикасно, се съставят в бланки на позованите формуляри от системата за управление и съхраняват на хартиен носител в условия, които гарантират защитата, запазването, достъпа и конфиденциалността на информацията. 
4.2. Съставените във връзка с изпълнението на настоящата процедура записи се управляват съгласно процедура П 8.4-1 „Управление на записите”.



5. Съпътстващи документи
5.1. НСУ-17025 „Наръчник на система за управление - БДС EN ISO/IEC 17025:2018”
[bookmark: _GoBack]5.2. П 5.0-2 „Правила за организацията на работа и вътрешния ред”
5.3. П 8.4-1 „Управление на записите” 
5.4. Ф 4.1-1 „Декларация на ръководството за осигуряване на безпристрастността” 
5.5. Ф 4.1-2 „Декларация за безпристрастност” 
5.6. Ф 4.1-3 „Декларация по отношение на свързани органи/лица”  
5.7. Ф 4.1-4 „Регистър на рисковете за безпристрастността”  
5.8. Ф 4.1-5 „Доклад от наблюдение на рисковете за безпристрастността”   
5.9. Ф 7.1-4 „Заявление за предоставяне на услуги”

